《凌云篇》
元代·范梈

往与凌云山人披虎豹、谒太清，是时东风满瑶京，绿杨三月听流莺。

君随挂席湘江行，予亦骑马趋承明。手把宫袍厌缚身，却忆南溟有纵鳞。

四年辞海岳，一举上星辰。逢君却向凌云下，心上经纶甚潇洒。

半夜清猿四合啼，长松古月照回溪。桃花源上路，一去意都迷。

我本凌云峰畔客，何日相从卜其宅。早服还丹生羽翼，共脱朝衣挂青壁。

作者简介：范梈（pēng）（1272—1330）元代官员、诗人，与虞集、杨载、揭傒斯齐被誉为“元诗四大家”。字亨父，一字德机，人称文白先生，清江（今江西樟树）人。历官翰清江林院编修、海南海北道廉访司照磨、福建闽海道知事等职，有政绩，后以疾归。其诗好为古体，风格清健淳朴，用力精深，有《范德机诗集》。